b'\n_START_ARTICLE_\nMellomkrigstiden\n_START_PARAGRAPH_\nMellomkrigstiden er i den vestlige verden forst\xc3\xa5tt som perioden mellom slutten av f\xc3\xb8rste verdenskrig i 1918 og begynnelsen av andre verdenskrig i 1939, mer spesifikt mellom den 11. november 1918 (v\xc3\xa5penstillstanden i Compi\xc3\xa8gneskogen) og 1. september 1939 (det tyske Polenfelttoget). Perioden var markert av uro i mye av verden mens Europa strevde med \xc3\xa5 komme seg etter den f\xc3\xb8rste verdenskrigen.\n_START_SECTION_\nBakgrunn\n_START_PARAGRAPH_\nI Nord-Amerika var den f\xc3\xb8rste delen av mellomkrigstiden preget av stor fremgang, men dette endret seg drastisk med den store depresjonen i 1929. Det er ogs\xc3\xa5 relevant \xc3\xa5 se p\xc3\xa5 finanskrisen n\xc3\xa5r man ser p\xc3\xa5 mellomkrigstida. B\xc3\xb8rskrakket i 1929 gjorde det veldig mye vanskeligere \xc3\xa5 bygge opp land etter f\xc3\xb8rste verdenskrig. I Tyskland brukte de arbeidsl\xc3\xb8sheten til \xc3\xa5 bygge opp landets infrastruktur og tungindustri._NEWLINE_Etter andre verdenskrig ble synet p\xc3\xa5 mellomkrigstiden endret, fra \xc3\xa5 bli sett som en periode med fred, til en slags langvarig v\xc3\xa5penhvile mellom de to verdenskrigene.'